JUMALAN ARMON JA SUOSION AIKA 2/4
Jumalan armon ja suosion aika voi tuntua kaukaiselta ajatukselta.
Ehkä vaikeat olosuhteet ovat saartaneet sinut.
Uskotko, että Jumala voi siunata sinua erilaisten ihmisten kautta?
Hän voi antaa mahdollisuuksia, siunauksia ja läpimurtoja.
Kiitos, että olet mukana, kun puhun Jumalan armon ja suosion ajasta.
Vanhassa Testamentissa Jumala siunasi Israelin kansaa -
myös monenlaisten ihmisten kautta.
Rohkaiskoon puheeni sinua, olipa tilanteesi mikä tahansa.
EDELLISESSÄ JAKSOSSA
Aiheeni on Jumalan armon ja suosion aika, yliluonnollinen ajanjakso.
Haluan tänään tuoda teille iloa, rohkaisua ja toivoa -
näiden jakeiden kautta. Jakeessa 8 Esra sanoo: -
"Mutta nyt on meille hetkiseksi tullut armo Herralta, -
meidän Jumalaltamme, koska hän on sallinut pelastuneen joukon -
meistä jäädä jäljelle ja antanut meille -
jalansijan pyhässä paikassansa, että hän, meidän Jumalamme, -
valaisisi meidän silmämme -
ja soisi meidän hiukan hengähtää orjuudessamme.
Sillä orjia me olemme;"
Mekin olimme orjia, mutta kiitos Herralle Kristuksesta, -
joka muuttaa meidät orjista siksi, mitä olemme Hänessä.
"Sillä orjia me olemme; mutta orjuudessamme -
ei meidän Jumalamme ole meitä hyljännyt, -
vaan on suonut meidän saavuttaa Persian kuningasten suosion -
ja hengähtää, pystyttääksemme Jumalamme temppelin -
ja kohottaaksemme sen raunioistaan..."
Jos katsomme ikuisuutta ja aikaa luomisesta lähtien, -
Uusi Testamentti, uusi liitto, tämä seurakunnan aika, -
on vain hetkinen, mutta se on hieno hetkinen elää, -
koska nyt meillä on armo, jonka Kristus voitti meille ristillä -
ja jonka Hänen ylösnousemuksensa toi meidän ulottuvillemme.
Hienoin asia tässä raamatunkohdassa on, -
ettei Jumala antanut israelilai- sille vain taivaallista suosiota, -
vaan antoi heille taivaallisen suosion ihmisten kautta.
Näin sanotaan jakeessa Esra 9:9: - "Sillä orjia me olemme; -
mutta orjuudessamme ei meidän Jumalamme ole meitä hyljännyt, -
vaan on suonut meidän saavuttaa Persian kuningasten suosion..."
He saivat suosion Persian kuningasten silmissä.
Keitä nämä olivat? Persia sijaitsi nykyisessä Iranissa, -
Babylon nykyisessä Irakissa, -
ja Jumalan kansan sydän ja koti olivat Jerusalemissa, Israelissa.
Persian kuninkaat olivat pakanakuninkaita.
Heistä ensimmäinen, joka kukisti Nebukadnessarin Jerusalemissa, -
oli Kyyros. Hänestä puhutaan jakeessa Esra 1:1.
Hän oli Persian ja Meedian kuningas.
Muita kuninkaita olivat Dareios ja Kserkses, pakanoita hekin.
Heillä ei ollut mitään syytä osoittaa suosiota Jumalan kansalle.
Jerusalem oli heidän käsissään, mutta Jumala käytti heitä, -
ja Israelin kansa sai armon ja suosion heidän silmissään.
Kuningas ei vain rohkaissut halukkaita lähtemään Babylonista -
Jerusalemiin rakentamaan temppeliä, vaan määräsi myös, -
että jokaiselle lähtijälle tuli antaa mukaan kultaa ja hopeaa.
Kaiken kukkuraksi kuningas oli valmis rahoittamaan -
temppelin jälleenrakennuksen.
Voisitko kuvitella, että Iranin presidentti siunaisi seurakuntaa -
auttamalla sitä rakentamaan tarvitsemansa rakennukset?
Kuulostaa oudolta, mutta juuri niin oudosti Persian kuningas toimi.
Satojen vuosien aikana Jumala käytti monia Persian kuninkaita.
Jesajan luvussa 45 puhutaan Kyyroksesta. Jae 1: -
"Näin sanoo Herra voidellulleen Koorekselle, jonka oikeaan käteen -
minä olen tarttunut kukistaakseni kansat hänen edestään..."
Jae 2: "...minä murran vaskiovet ja rikon rautasalvat."
Jumala siis käyttää Babylonia ja Kyyrosta avatakseen ovia.
Jakeessa 4 sanotaan näin: "Palvelijani Jaakobin -
ja valittuni Israelin tähden minä kutsuin sinut nimeltä -
ja annoin sinulle kunnianimen, vaikka sinä et minua tuntenut."
Persian kuningas sai kunnianimen, vaikkei edes tuntenut Jumalaa.
Jumala voi käyttää ketä vain avaamaan ovia elämässänne.
Saatamme mielessämme rajoittaa sitä, mitä Jumala voi tehdä -
ja ketä Hän voi käyttää.
Hän voi käyttää ketä haluaa milloin vain haluaa.
Usein Hän käyttää niitä, joiden emme ikinä uskoisi auttavan meitä.
Jumala voi avata ovia kenen kautta vain haluaa.
Vuoden 1992 käännöksessä sanotaan Persian kuninkaista (Esra 9:9): -
"Hän on taivuttanut Persian kuninkaat -
suopeiksi meitä kohtaan..."
On hienoa, kun Jumala tekee jonkun suopeaksi meitä kohtaan.
Tämä oli toinen kerta, kun Israel palasi pakkosiirtolaisuudesta.
Ensimmäinen oli pako Egyptistä faaraoiden ja Mooseksen aikana.
Silloin Jumala käytti ilkeää faaraota, -
joka päätti kerran päästää juutalaiset pakoon orjuudesta -
matkaan kohti Luvattua maata. Myös Joosef sai myöhemmin -
unien tulkitsemisen kautta kokea suurta suosiota faaraolta, -
joka ei välttämättä edes tuntenut Jumalaa.
Myös Daniel sai yliluonnollisen suosion, samoin Jeesus.
Luuk.2:52 kertoo Jeesuksen lapsuudesta: "Ja Jeesus varttui -
viisaudessa ja iässä ja armossa Jumalan ja ihmisten edessä."
Rakastivatko siis kaikki Häntä? Kaikkea muuta.
Monet herjasivat Häntä, ja kansanjoukot vastustivat Häntä.
Uskonnolliset johtajat vainosivat Häntä ja ihmisiä, -
jotka Hän paransi sapattina tai muulloin.
Jeesus oli joillekin ihmisille kuin punainen vaate.
Kaikki eivät tule pitämään siitä, mitä olette Kristuksessa -
tai siitä, mitä Jumala tekee elämässänne.
Jeesuksen seurakunnan menestyminen -
nostaa joissakin ihmisissä esiin uskomatonta inhoa ja vihaa.
Kaikkien ei tarvitse pitää meistä, tarvitaan vain se, -
jota Jumala päättää käyttää, ja se voi olla kuka tahansa.
Kun seurakunnallamme ei ollut omia tiloja, olimme epätoivoisia.
Jumala antoi meille ihmeellisesti rakennuksen alueemme pääkadulla -
yhdellä dollarilla vuodessa, vaikka siinä oli tuhansia neliöitä!
Se oli Jumalan ihme. Auttajamme eivät olleet kristittyjä, -
vaan tuntemattomia ihmisiä, joiden suosioon Jumalan armosta pääsimme.
Olemme todella joutuneet taistelemaan olemassaolostamme.
Osa siitä liittyy yksinkertaisesti suurkaupungissa elämiseen, -
mutta meiltä meni vuosia saada tilat keskustakampuksellemme.
Vuosia kestäneen kamppailun keskellä -
lupa käyttää noita tiloja kirkkorakennuksena dollarilla -
muistutti meitä, että olimme jo selvinneet monista esteistä.
Omistaja ei ole seurakunnan jäsen, enkä tiedä hänen uskostaan, -
mutta Jumala käytti häntä, ja säästimme paljon rahaa, -
mikä osaltaan avasi meille ovia kasvuun ja tien eteenpäin.
Tuskin tuo liikemies edes koki kutsua Jumalalta tehdä niin, -
mutta omalta osaltaan hän mahdollisti ihmeen toteutumisen.
Ketähän Jumala haluaa käyttää sinun elämässäsi avaamaan ovia?
Heillä ei välttämättä ole mitään suhdetta Herraan, mutta sinulla on.
Jumala voi käyttää heitä omiin tarkoituksiinsa -
ja ehkä samalla pelastaa heidätkin.
Älä aseta rajoituksia sille, ketä Jumala voi käyttää.
Eräät ystäväni muuttivat pari vuotta sitten Kaliforniaan.
Muutto maksoi, joten aluksi heillä ei ollut varaa omaan asuntoon, -
mutta tänään heillä on siellä oma talo.
He vuokrasivat erään eläkkeellä olevan jääkiekkoilijan talon.
Myöhemmin he halusivat ostaa sen, mutta se oli heille kallis.
Omistaja laski muutaman vuoden vuokrat etumaksuksi talosta -
ja lainasi loput rahat pienellä tai olemattomalla korolla.
Näin he saivat talon. Mies tuskin tunsi heitä, -
mutta hän vain halusi siunata "Jumalan miestä".
Miksei Jumala siis voisi käyttää jotakuta siunatakseen sinua, -
vaikka hän olisi viimeinen ihminen, jota kuvittelisit Hänen käyttävän?
Jos Jumala päättää tehdä jotain, sen Hän myös tekee.
Jumala ei vain antanut Israelille jalansijaa pyhässä paikassa, -
joka kuvaa Jumalan läsnäoloa, vaan Hän myös valaisi heidän silmänsä.
Heidän silmänsä kirkastuivat. Toivo saa sen aikaan.
Toivottomien ihmisten katse on tyhjä, ja he näyttävät eksyneiltä.
Kun heidän elämäänsä tulee toivoa, heidän silmänsä kirkastuvat.
Jumala kirkasti heidän silmänsä, koska he näkivät edessä toivoa.
Heille avautui mahdollisuus mennä Jerusalemiin -
ja rakentaa uudelleen heille niin tärkeä Jumalan temppeli.
Näky ja jälkiviisaus liittyvät toisiinsa.
Jälkiviisaus on parasta viisautta, mutta se on usein myös täynnä -
katumusta ja turhautumista. Kauko- katseisuus taas on profeetallista.
Joskus voimme nähdä asioiden ja tilanteiden läpi yliluonnollisesti.
Elämä itsessään riittää lannistamaan näyn, -
koska näky on usein täysin erilainen kuin tilanne, -
jossa se hahmotellaan.
Vuonna 1993 istuin toimistossani talossa, joka ei ollut omamme.
Ikkunasta näin, miten ihmisiä ja autoja kulki ohitse.
Edessäni oli tyhjä, valkoinen paperi.
Seurakuntana meillä oli tuolloin huonot mahdollisuudet laajeta.
Olimme olosuhteiden armoilla, emme hallinneet niitä.
Edessäni oli tyhjä paperiarkki. Sellainen voi olla lannistava.
Sen miettiminen, mitä Jumala voisi tehdä, on kuin tyhjä paperi.
Se on täysin tyhjä, siinä ei ole vielä mitään.
Hab. 2:2. on hyvä jae näystä: "Kirjoita näky -
ja piirrä selvästi tauluihin, niin että sen voi juostessa lukea".
Kirjoita näky selvästi.
Vuonna 1993 raamattukoulumme oli todella pieni.
Ylistysmusiikkimme oli aivan lapsenkengissään.
Tuona vuonna Darlene Zschech teki laulun "Laulakaa Herralle".
Vasta kaksi vuotta myöhemmin hänestä tuli ylistyspastorimme.
Meillä ei ollut omia tiloja eikä tv-ohjelmaa.
Tällaisessa tilanteessa istuin tyhjä paperi edessäni.
Muutaman tunnin kuluessa kirjoitin paperille näin: -
"Näen vaikutusvaltaisen seurakunnan, -
joka on kooltaan niin suuri, ettei sitä voi jättää huomiotta, -
ja joka kasvaa niin nopeasti, että tilat käyvät pieniksi.
Seurakunnan ylistys koskettaa taivasta ja muuttaa maailmaa.
Se korottaa kaikkialla Kristusta uskon ja toivon lauluilla.
Näen seurakunnan, jonka alttarit ovat täynnä katuvia syntisiä -
vastaamassa Kristuksen pelastuskutsuun.
Se on niin riippuvainen Pyhästä Hengestä, ettei mikään estä sitä.
Sen jäsenet ovat yhtä ja rukoilevat täynnä Jumalan Henkeä.
Sen selkeän sanoman voima muuttaa ihmisten elämän.
Sanoma viedään kaikille kansoille heidän televisioruutujensa kautta.
Seurakunnan myötätunto vetää ihmiset mahdottomista tilanteista -
rakastavaan toivon ilmapiiriin, jossa on vastauksia ja hyväksyntää.
Näen ihmisiä, jotka elävät täysillä Jumalan valtakunnan hyväksi -
ja tekevät mitä vain, jotta herätys pyyhkisi maamme yli.
Seurakunta haluaa nostaa ja kasvattaa johtajasukupolven -
keräämään satoa lopun aikojen sadonkorjuussa.
Seurakunnan pää on Jeesus, sen apuna on Pyhä Henki -
ja tärkein tehtävä lähetyskäsky." Meillä on yhteinen tehtävä.
Koen, että teidänkin tulee ottaa tyhjä paperiarkki -
ja kirjoittaa siihen, mitä näette. Ei sitä, mitä näette ikkunasta -
vaan mitä näette sisällänne, jotta siitä tulisi selkeää.
Uskon, että meillä on armon ja suosion aika, -
ja tiedän, mikä voima näyssä on. Se täyttää usein itse itsensä.
Näyn ja Jumalan sanan julistamisella on vaikutus.
Pelastumiseenkin tarvitaan sydämen usko ja suun tunnustus.
Voit puhua itsellesi todellisuudesta ja faktoista, -
mutta siinä, että puhut tilanteisiin elämää, rukoilet -
ja julistat sitä, on voimaa. Elämme armon ja suosion aikaa.
Julistan sitä elämääsi ja rukoilen Jeesuksen nimessä, -
että Jumala käyttäisi ihmisiä siunatakseen sinua.
Rukoilen, että taivaan akkunoista tulee siunauksia ylenpalttisesti.
Rukoilen, että kaikkein vaikeimmissakin olosuhteissa -
Jumalan läsnäolo voi vallata sinut. Immanuel, Jumala kanssamme.
Rukoilen, että näet Jumalan antamat mahdollisuudet.
Haastan sinua kirjoittamaan näkysi selvästi ylös.
Voit ottaa paperin esiin parin vuoden päästä -
ja todistaa kaikkivaltiaan Jumalan armosta, suosiosta ja ihmeistä.
Jumala käytti jopa Persian kuninkaita kansansa vapauttamiseen.
Miksi ihmeessä he olisivat halunneet siunata Israelia -
rahoittamalla temppelin rakennusta -
ja jopa siunata erikseen jokaista, joka palasi Luvattuun maahan?
Olen nähnyt, että Jumala voi käyttää mitä ja ketä vain.
Nuorena ajoin kolarin, jossa vastapuolen autolle kävi huonosti.
Vika oli minun, ja autovakuutus oli juuri mennyt umpeen.
Vakuutusyhtiöllä ei siis ollut mitään syytä korvata vahinkoja.
Kerroin heille totuuden ja että olimme aloittamassa palvelutyötä.
He päättivät korvata vahingot. Siunaus tuli yllättävältä taholta.
Olen nähnyt sen tapahtuvan uudestaan ja uudestaan.
Siunaus ei aina tule sieltä, mistä odotamme.
Älä aliarvioi Jumalan kykyä käyttää mitä erikoisimpia ihmisiä -
toteuttaakseen lupauksensa elämässäsi. Ole visionääri, -
odota Jumalalta suuria asioita ja katso, miten ajan kanssa -
Jumala tulee tuomaan elämääsi suu- ria siunauksia Sanansa mukaisesti.
Lähdimme lomalle kolmeksi viikoksi. Sillä aikaa vakuutus meni umpeen.
Tiesin siitä, mutta päätin hoitaa asian lomalta palattuamme.
Heti kotiinpaluun jälkeen Jonah ajoi pahan kolarin.
Vakuutusyhtiö totesi, ettei voinut auttaa.
Olimme omillamme. Se oli pelottava hetki.
Vakuutusyhtiö ilmoitti, että olimme heille velkaa suuren summan rahaa.
He halusivat rahat 3 viikossa, mutta meillä ei ollut niitä.
―Meillä ei ollut mitään. ―Ei niin.
Muistan ajatelleeni, että tuossakin tilanteessa uskoin vielä, -
että Jumala muuttaisi tilanteen jollain ihmeellisellä tavalla.
Sillä välin työni muuttui vähän.
Samassa yrityksessä oli avautumassa uusi työpaikka.
Oli vielä mahdollista, että minut olisi ensin irtisanottu.
Pomoni näki, että hain erorahaa ja samaan aikaan uutta paikkaa, -
joten hän torjui hakemukseni. Viikon kuluessa hän kuitenkin -
allekirjoitti sen. Niinpä lopetin työn, sain erorahat, -
ja uusi työ ja korkeampi palkka alkoivat saman tien.
Erorahoilla saamme maksettua velan kokonaan pois.
Emme olisi ikinä voineet kuvitellakaan -
tällaista Jumalan odottamatonta siunausta.
Se muuttaa täysin kaiken, mitä ajattelin Jumalan toiminnasta.
Se on ihmeellistä.
Kaikki toivoni on Sinussa, -
Sinusta saan kaiken voimani.
Jokaisella henkäykselläni sieluni lepää Sinussa.
Heikkoudessani -
pysyt muuttumattomana.
Rakkautesi on turvani -
elämäsi on tieni.
Lauletaan: Kaikki toivoni...
Kaikki toivoni on Sinussa, -
Sinusta saan kaiken voimani.
Jokaisella henkäykselläni sieluni lepää Sinussa.
Kaikki toivoni on Sinussa, -
Sinusta saan kaiken voimani.
Jokaisella henkäykselläni sieluni lepää Sinussa.
Pelastaja ainiaan, -
Ystävä ikuisesti.
Herra, sydämeni on Sinun.
Varma perustus, -
pettämätön.
Herra, sydämeni on Sinun.
Pelastaja ainiaan, -
Ystävä ikuisesti, -
Herra, sydämeni on Sinun.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen.
Kristuksen ruumis herää horroksesta ja tarttuu tilaisuuteen.
Hillsong-konferenssin tavoitteena on jo 30 vuotta ollut -
ajaa kaikenkokoisten paikallisseurakuntien asiaa.
Se on tarkoitettu kaikenikäisten johtajien -
ja vapaaehtoisten varustamiseen, -
kaikille, jotka haluavat kasvaa Jumalan kutsuun.
Ylistystä, joka koskettaa taivaita ja muuttaa maan.
Käytännöllistä raamatunopetusta parhailta opettajilta.
Innostavia ja sytyttäviä hetkiä, lasten ja nuorten ohjelmaa.
Osallistu Euroopan-konferenssiimme ihastuttavassa Lontoossa.
Ilmoittaudu osoitteessa hillsongconference.com
Kiitos seurastasi. Rukoilen siunausta tulevaan viikkoosi.
Olet Jumalalle tärkeä, ja Hänellä on suunnitelma elämällesi.
Älä koskaan unohda, että paras on vielä edessä!
Suomennos: Anni Lähteenmäki